पुरनको कुरासँग नेपालका कौशल सापकोटा, १९, को पनि सहमति छ । धार्मिक, सांस्कृतिक, राजनीतिक र भौगालिक रुपमा एकै पृष्ठभूमि र इतिहाँस बोकेका भइकन पनि आपसमा रहेका दरिद्र मानसिकताले हामीलाई कमजोर बनाएको भन्ने उनको तर्क छ । ‘साझा प्रयासबाट साझा समस्याहरुसँग जुध्नुपर्ने बेला हो यो’, उनको गुनासो छ, ‘तर पनि बुद्ध नेपालकै होइन भनेर विदेशमा भ्रम फैलाउने जस्ता कुराले हामीमा जनस्तरदेखि नै आपसमा रहेको सम्बन्ध बिग्रंदै जान्छ ।’ उनी थप्छन्, ‘देशहरु बिच चल्ने लडाई–झगडाका बिउ यस्तै स–साना कुरा त हुन् नि !’
